paragraph_text: thumb|400px| thumb|200px|Zgrada Međunarodnog kaznenog suda u Den HaaguMeđunarodni kazneni sud (engl. International Criminal Court; franc. Cour Pénale Internationale) stalna je ustanova, osnovana na temelju Rimskog statuta Međunarodnoga kaznenog suda koji je stupio na snagu 1. srpnja 2002. Sud je ovlašten sukladno Statutu izvršavati svoju sudbenost nad osobama za najteža kaznena djela međunarodnog značaja. Sjedište suda je u Den Haagu, Nizozemska. Sud je samostalna međunarodna organizacija i nije dio sustava Ujedinjenih naroda.